Баспасөз анонсы 28.11.24

АИТВ-ға жауап: жетістіктер мен сын-қатерлер

29 қараша күні сағат 9:00-де Алматы қаласында, БҰҰ ғимаратында (Байзақов көшесі, 303), Қазақстан Республикасындағы 95-95-95 мақсаттарына қол жеткізуге арналған кездесу өтеді.

Іс-шара 1 желтоқсан күні атап өтілетін Дүниежүзілік ЖИТС-пен күрес күніне орай ұйымдастырылып отыр. Биылғы шараның ұраны – «Дұрыс жолды таңдаңыз – бұл адам құқықтарының жолын!». Кездесуді Қазақ дерматология және инфекциялық аурулар ғылыми орталығы (ҚДИАҒО) және Қазақстандағы ЮНЭЙДС кеңсесі ұйымдастырады.

Қатысушылардың қатарында мемлекеттік органдардың өкілдері, халықаралық және үкіметтік емес ұйымдар, сондай-ақ негізгі қауымдастықтардың мүшелері бар. Талқылау барысында Қазақстандағы 95-95-95 мақсаттарын жүзеге асырудағы жетістіктер мен қалған сын-қатерлер қарастырылады. Бұл мақсаттар 2021 жылы АИТВ бойынша БҰҰ декларациясында айқындалған және келесіні қамтиды:

- АИТВ-мен өмір сүретін адамдардың 95%-ының өз диагнозы туралы хабардар болуын қамтамасыз ету;

- Өз мәртебесін білетіндердің 95%-ына антиретровирустық терапия тағайындау;

- Ем алып жатқандардың 95%-ында вирус жүктемесін төмендету.

Кездесу барысында ҚДИАҒО-ның клиникалық мониторинг бөлімінің меңгерушісі, ЮНЭЙДС-тің аймақтық «Дәрігеріңіз қамқорлық жасайды» науқанына Қазақстан атынан қатысушы дәрігер Сайранкүл Қасымбекова баяндама жасайды. Сонымен қатар, АИТВ-мен өмір сүретін әйелдерге арналған менторлық бағдарламаның қатысушылары өз тәжірибелерімен бөлісіп, осы бағдарламаға қатысқан әйелдердің үлесі атап өтіледі.

Аккредитация міндетті.

Байланыс: Марина Максимова +7 777 225 4601